આજકાલ ગમે ત્યારે લોકોને કોલ કરો , વાત કરો કે ચાલો મળીએ , એટલે જવાબ આવે "યાર આજકાલ ટાઈમ જ નથી મળતો" (આમા હું પણ આવી ગયો). ફોનમા વાતમાં પણ "હા સારું મળીએ પછી " કહી ને મૂકી દઈએ છીએ. ઓફિસે રોજ મોડા પહોંચીએ છીએ. કોઈકને મળવાનું હોઈ કે કોઈ પ્રસંગમા જવાનું હોઈ, મોડા પડીએ છીએ. છોકરાવને, ફ્રેન્ડ્સને, વાઇફને ટાઈમ આપી શકતા નથી.અરે ખુદ ને પણ ટાઈમ આપી શકતા નથી. પોતાના શોખ પુરા કરવાનો ટાઈમ નથી. હમણાં જ મારો એક મિત્ર છે જેને લખવાનો બહુ જ શોખ છે. મેં કહ્યું કે તો લખતો કેમ નથી ? એ કહે "ટાઈમ નથી ".